[{"text_idx": "#000001", "text": "1. aprill 2018 kuni 31. jaanuar 2019 viis Loomus la\u0308bi Kodanikuu\u0308hiskonna Sihtkapitalilt toetuse pa\u0308lvinud arenguhu\u0308ppe projekti. Projekti eesma\u0308rk oli Loomuses va\u0308lja arendada ettevo\u0303tetega koosto\u0308o\u0308 valdkond. Pu\u0308stitatud eesma\u0308rk la\u0308htub Loomuse strateegilistest eesma\u0308rkidest suurendada loomaso\u0303bralikku mo\u0303tlemist, ka\u0308itumist ja tarbimist ning to\u0303sta loomatemaatika ta\u0308htsust Eesti u\u0308hiskonnas. Arenguhu\u0308ppe projekti eelarve oli 12 562 eurot ja seda vedas eest Loomuse pikaajaline liige ja vabatahtlik Anita Ju\u0308rson."}, {"text_idx": "#000003", "text": "9. juunil 2018 ku\u0308lastasid Taimetoidumessi korraldajad esmakordselt Rootsi veganmessi Vegoma\u0308ssanit. Tegemist oli ko\u0303igi korraldajate jaoks esimese va\u0308lismessi kogemusega. Kohapeal saadi palju uusi ideid ja kontakte, mida rakendati ka novembris Tallinnas toimunud Taimetoidumessi korraldamisel."}, {"text_idx": "#000004", "text": "Projekti ka\u0308igus leidsid aset mitmed kohtumised erinevate ettevo\u0303tete esindajatega. Meie eesma\u0308rk oli va\u0308lja selgitada, millised on ettevo\u0303tete va\u0308ljakutsed vegantoodete pakkumisel ja kuidas saaksime aidata neid u\u0308letada. Kokkusaamised toimusid ja\u0308rgmiste ettevo\u0303tete esindajatega: Olerex, Selveri Ko\u0308o\u0308k, Circle K, Peetri Pizza, Toit\u2019s ja Daily."}, {"text_idx": "#000007", "text": "4. Saime uusi teadmisi eestlaste toitumiseelistuste kohta"}, {"text_idx": "#000008", "text": "Projekti ka\u0308igus o\u0303ppisime, et u\u0308ks suurimaid ettevo\u0303tete va\u0308ljakutseid on infopuudus vegantoidu turuolukorra kohta. Hoolimata sellest, et paljud inimesed on ta\u0308napa\u0308eval kursis vegan elustiiliga, polnud enne projekti avaldatud statistikat selle kohta, kui palju sellise elustiili ja\u0308rgijaid on ja kui avatud eestlased vegantoidule on. Ta\u0308nu Kantar EMORi poolt la\u0308bi viidud ku\u0308sitlusele saime teada, et:"}, {"text_idx": "#000009", "text": "26,5% ko\u0303igeso\u0308o\u0308jatest Eesti elanikest on va\u0308hendanud loomsete toodete osakaalu oma menu\u0308u\u0308s. 9,2% plaanib seda teha tulevikus.\n19,7% Eesti elanikest, kes ka\u0308ivad va\u0308ljas so\u0308o\u0308mas,tellib toidukohas alati vo\u0303i tihti taimset toitu.\n3,2% Eesti noortest vanuses 15-24. eluaastat on veganid ehk ta\u0308istaimetoitlased. Veganeid kokku 0,6%.\nLiha ei so\u0308o\u0308 1,8% Eesti elanikest ning 6,8% Eesti noortest vanuses 15-24. aastat."}, {"text_idx": "#000012", "text": "Suureks verstapostiks taimetoidu populariseerimisel vo\u0303ib pidada ka edukat koosto\u0308o\u0308d eesti prestiiz\u030ceima toidumessi Tallinn FoodFestiga . Taimetoidumessi tiim osales FoodFestil esmakordselt eraldi boksiga. See vo\u0303imaldas saada kasulikke kontakte, uusi teadmisi turutrendidest, sisendit toidusektori ettevo\u0303tetelt ning Taimetoidumessile uusi ku\u0308lastajaid."}, {"text_idx": "#000014", "text": "Usume, et ellu viidud arenguhu\u0308ppe projekt saavutas oma eesma\u0308rgi ja oleme ettevo\u0303tetega koosto\u0308o\u0308 valdkonnas jo\u0303udnud uuele arenguastmele. Ta\u0308nu projektile on Loomusel selgem arusaamine, millised on ettevo\u0303tete vajadused, kuidas olla neile va\u0308a\u0308rtust pakkuv partner ja milliseid teenuseid pakkuda."}]